Lẹ́hìn èyí wọ́n mú wa lọ sí ẹ̀hìnkùnlé nígbà tí a sì dé ọ̀hún, ènìyàn mẹ́ẹ̀ẹ́dọ́gbọ̀n bí àwa ni a bá, àwọn wọn-ọnnì ti ṣìnà sí igbó ọdẹ wọ́an sì ti bọ́ sí ọwọ́ ọba àwọn ejò náà. Nígbà tí a dé ibi tí wọ́n wà tí a wo apá kan àgbàlá náà báyìí, egungun agbárí ènìyàn tíó wà ní ibẹ̀ ju ẹgbẹ̀rún lọ. Àkókò tí mo ń sọ̀rọ̀ rẹ̀ yìí, ẹ̀rù kò tilẹ̀ tún wáá bà mí mọ́ nítorí ọkan mi ti ń kúrò nínú ayé mo sì ti bẹ̀rẹ̀ sí ronú òde ọ̀run. Àwọn ọlọ́pàá wọn-ọnnì to gbogbo àwa tí a ṣẹ̀sẹ̀ dé lẹ́sẹẹsẹ wọ́n sì wo gbogbo wa lọ, wọ́n fi ọwọ́ tẹ̀ wá ní ìdí wọ́n sì wo igbá-àyà wa láti fi mọ̀ bí a ti ní ọ̀rá sí. Nígbà tí wọ́n dé ọ̀dọ̀ mi wọ́n mú ọkùnrin kan báyìí tí ó dúró tì mí tí ó sanra díẹ̀ jù mí lọ, nígbà tí wọ́n sì yẹ̀ ẹ́ wò dáadáa, wọ́n pa á lójú wa.
Lehin eyi won mu wa lo si ehinkunle nigba ti a si de ohun, eniyan meeedogbon bi awa ni a ba, awon won-onni ti sina si igbo ode woan si ti bo si owo oba awon ejo naa. Nigba ti a de ibi ti won wa ti a wo apa kan agbala naa bayii, egungun agbari eniyan tio wa ni ibe ju egberun lo. Akoko ti mo n soro re yii, eru ko tile tun waa ba mi mo nitori okan mi ti n kuro ninu aye mo si ti bere si ronu ode orun. Awon olopaa won-onni to gbogbo awa ti a sese de leseese won si wo gbogbo wa lo, won fi owo te wa ni idi won si wo igba-aya wa lati fi mo bi a ti ni ora si. Nigba ti won de odo mi won mu okunrin kan bayii ti o duro ti mi ti o sanra die ju mi lo, nigba ti won si ye e wo daadaa, won pa a loju wa.